paragraph_text: Unalachtigo (Unalactigo) /od W'nalātchtko, 'people who live near the ocean,' naziv koji dolazi zbog blizine oceana,/ jedna od tri glavne grane Delaware Indijanaca s donjeg toka rijeke Delaware na području današnjeg južnog New Jerseya, Sjevera države Delaware i jugoistočne Pennsylvanije. Unalachtigo su činili najjužniju granu Delawaraca čiji je plemenski amblem bio totem Purana (Turkey), pa su nazivani i  'Turkey tribe of the Delaware' . Ovaj totem Purana, prema američkom antropologu Danielu Brintonu nije označavao rod nego geografsku grupu. Njihovo glavno sjedište bio je Chikohoki, na mjestu današnje Burlingtona u New Jerseyu.